Държавен вестник, бр. 102, 2022 г., стр. 109

БРОЙ  102	
Д Ъ Р Ж А В Е Н  В Е С Т Н И К 	
СТР.  109  
2. В ал. 5 се създават т. 4 и 5:
„4. енергийните характеристики на отдел-
ното действие (мярка) трябва да надвишават 
минималните изисквания съгласно чл. 20а, 
ал. 3 от ЗЕЕ;
5. мярката, за която се прилага методика-
та, следва да води до енергийни спестявания, 
които са допълнителни спрямо спестяванията, 
които при всички случаи биха се реализирали 
и без дейността на задължените, участващите 
или изпълняващите страни или на органите 
на изпълнителната власт.“
§ 12. В глава четвърта се създават раздели 
IV и V:
„Раздел IV
Прилагане на измерени енергийни спестявания
Чл. 16. Измерени енергийни спестявания се 
прилагат, когато спестяването от прилагането 
на дадена мярка или на пакет от мерки се 
определя чрез регистриране на действително-
то намаление на потреблението на енергия.
Чл. 17. Измерени енергийни спестявания 
се прилагат за мерки, които отговарят на 
изискванията на чл. 2.
Чл. 18. Прилагането на измерени спестя-
вания се извършва чрез:
а) измерване на потреблението на енергия 
преди и след мярката в подходяща точка, 
която да отразява въздействието на мярката;
б) отчитане на фактори, които оказват 
въздействие на резултата от измерването, 
като допълнителност, обитаване, обем на 
продукцията и метеорологични условия, ако 
са приложими;
в) изчисление на реализираните енергийни 
спестявания.
Чл. 19. Прилагането на измерени енергийни 
спестявания се извършва от лице, вписано в 
регистъра по чл. 44, ал. 1 или в регистъра по 
чл. 60, ал. 1 от ЗЕЕ, и резултатите от прило-
жените оценки на енергийните спестявания 
се отразяват в протокола по чл. 9, ал. 2.
Чл. 20. Към протокола с резултатите от при-
лагането на измерени спестявания се прилагат 
всички документи, доказващи изпълнението 
на мярката и съответствието на извършените 
измервания и изчисления с изискванията на 
ЗЕЕ и настоящата наредба.
Раздел V
Оценяване на стойности на енергийни спестя-
вания в съответствие с резултати от независим 
мониторинг на предходни мерки за енергийна 
ефективност в сходни инсталации
Чл. 21. Стойностите на енергийни спес-
тявания в съответствие с резултати от не-
зависим мониторинг на предходни мерки за 
енергийна ефективност в сходни инсталации 
по чл. 4, ал. 2, т. 4 са изчислителни формули 
за определяне на енергийни спестявания от 
многократно прилагани в предходни периоди 
единични мерки за повишаване на енергийната 
ефективност, за които е наличен голям брой 
данни за оценка на ефекта от тях и когато 
ефектът от подобни мерки не се влияе от 
голям брой променливи параметри.
Чл. 22. Стойностите на енергийните спес-
тявания по чл. 4, ал. 2, т. 4 се разработват 
за мерки, които отговарят на изискванията 
на чл. 2.
Чл. 23. Начините за оценка по чл. 4, ал. 2, 
т. 4 включват информация за:
1. оценяваната мярка:
а) наименование;
б) полезен живот;
в) приложимост на минимални изисква-
ния според задължителното право на ЕС и 
изискванията на чл. 20а, ал. 2 и 3 от ЗЕЕ;
2. формули за изчисляване на спестеното 
количество първична и крайна енергия и 
въглеродни емисии за една година:
а) описание на параметрите в изчислител-
ната формула;
б) коефициент, отчитащ намалението на 
ефекта от мярката спрямо изчисленото спес-
тяване за първата година след прилагането є;
3. друга информация, ако е приложимо – из-
ползвани референтни стойности и др.
Чл. 24. (1) При разработването на формули 
за оценяване на енергийни спестявания за 
мярка, която е включена в списъка съгласно 
приложение № 1, се взема предвид посоченият 
в списъка срок на действие на съответната 
мярка.
(2) При разработването на формули за 
оценяване на енергийни спестявания за мяр-
ка, която не е включена в списъка съгласно 
приложение № 1, се използва посочената в 
приложение № 2 стойност на срока на действие 
за групата мерки, в която попада оценяваната 
мярка, или данни от техническа документация.
Чл. 25. Оценката на стойностите на енер-
гийни спестявания по чл. 4, ал. 2, т. 4 се 
извършва от задълженото лице, резултатите 
се отразяват в годишната информация за из-
пълнението на индивидуалните цели за енер-
гийни спестявания в образеца по чл. 9, ал. 4.
Чл. 26. (1) Агенцията може да разработ-
ва формули за оценка на стойностите на 
енергийни спестявания по чл. 4, ал. 2, т. 4, 
препоръчани в актове на Европейския съюз 
или въз основа на налични добри практики 
в държавите членки.
(2) Изготвените от агенцията формули за 
оценка на стойностите на спестявания на 
енергия по чл. 4, ал. 2, т. 4 се представят на 
министъра на енергетиката за утвърждаване.
Чл. 27. (1) Предложения за оценка на 
стойностите на енергийни спестявания по 
чл. 4, ал. 2, т. 4 от прилагането на мерки, за 
които липсват формули за оценка по чл. 25, 
се представят в агенцията.
(2) Изпълнителният директор на агенцията 
извършва проверка на предложенията по ал. 1 
за съответствие с изискванията на действа-